CELEX: 62006CO0273
Language: fi
Date: 2007-01-26 00:00:00
Title: Yhteisöjen tuomioistuimen määräys (seitsemäs jaosto) 26 päivänä tammikuuta 2007. # Auto Peter Petschenig GmbH vastaan Toyota Frey Austria GmbH. # Ennakkoratkaisupyyntö: Handelsgericht Wien - Itävalta. # Työjärjestyksen 104 artiklan 3 kohdan ensimmäinen alakohta - Kilpailu - Moottoriajoneuvojen jälleenmyyntiä koskeva sopimus - Ryhmäpoikkeus - Asetus N:o 1475/95 - 5 artiklan 3 kohta - Tavarantoimittajan toimesta tehty irtisanominen - Asetuksen N:o 1400/2002 voimaantuloa - Jakeluverkon uudelleenjärjestäminen. # Asia C-273/06.

Yhteisöjen tuomioistuimen määräys (seitsemäs jaosto) 26.1.2007 – Auto Peter Petschenig vastaan Toyota Frey Austria
      (asia C‑273/06)
      Työjärjestyksen 104 artiklan 3 kohdan ensimmäinen alakohta – Kilpailu – Moottoriajoneuvojen jälleenmyyntiä koskeva sopimus – Ryhmäpoikkeus – Asetus (EY) N:o 1475/95 – 5 artiklan 3 kohta – Tavarantoimittajan toimesta tehty irtisanominen – Asetuksen (EY) N:o 1400/2002 voimaantulo – Jakeluverkon uudelleenjärjestäminen
      Kilpailu – Kartellit tai muut yhteistoimintajärjestelyt – Kielto – Ryhmäpoikkeus – Moottoriajoneuvoala – Asetuksen N:o 1400/2002 voimaantulo (EY 81 artiklan 1 kohta; komission asetuksen N:o 1475/95 5 artiklan 3 kohdan ensimmäisen
         alakohdan ensimmäinen luetelmakohta; komission asetuksen N:o 1400/2002 10 artikla) (ks. 22–28 ja 31–38 kohta sekä tuomiolauselman 1 ja 2 kohta)
      
      Aihe 
      
         Ennakkoratkaisupyyntö – Handelsgericht Wien – Perustamissopimuksen 85 artiklan 3 kohdan soveltamisesta moottoriajoneuvojen
                  jälleenmyyntiä ja huoltopalvelua koskevien sopimusten ryhmiin 28.6.1995 annetun komission asetuksen (EY) N:o 1475/95 (EYVL
                  L 145, s. 25) 5 artiklan 3 kohdan ensimmäisen alakohdan ensimmäisen luetelmakohdan ja perustamissopimuksen 81 artiklan 3 kohdan
                  soveltamisesta vertikaalisten sopimusten ja yhdenmukaistettujen menettelytapojen ryhmiin moottoriajoneuvoalalla 31.7.2002
                  annetun komission asetuksen (EY) N:o 1400/2002 (EYVL L 203, s. 30) tulkinta – Tilanne, jossa tavarantoimittaja irtisanoo jakelusopimuksen
                  yhden vuoden irtisanomisajalla, mikä perustellaan tarpeella järjestää jakeluverkko kokonaan tai osittain uudestaan asetuksen
                  (EY) N:o 1400/2002 voimaantulon takia
               
            Ratkaisu 
      
         
                   
               
               
                  
               
               
                  Perustamissopimuksen 81 artiklan 3 kohdan soveltamisesta vertikaalisten sopimusten ja yhdenmukaistettujen menettelytapojen
                     ryhmiin moottoriajoneuvoalalla 31.7.2002 annetun komission asetuksen (EY) N:o 1400/2002 voimaantulo ei sellaisenaan aiheuttanut
                     tarvetta perustamissopimuksen 8[1] artiklan 3 kohdan soveltamisesta moottoriajoneuvojen jälleenmyyntiä ja huoltopalvelua koskevien
                     sopimusten ryhmiin 28.6.1995 annetun komission asetuksen (EY) N:o 1475/95 5 artiklan 3 kohdan ensimmäisen alakohdan ensimmäisessä
                     luetelmakohdassa tarkoitettuun jakeluverkon uudelleenjärjestämiseen. Kyseinen voimaantulo on kuitenkin voinut kunkin tavarantoimittajan
                     jakeluverkon erityisen rakenteen mukaan tehdä tarpeellisiksi sellaisia muutoksia, jotka ovat niin merkittäviä, että niiden
                     on todellisuudessa katsottava merkitsevän kyseisessä säännöksessä tarkoitettua jakeluverkon uudelleenjärjestämistä. 
                  
               
            
         
                   
               
               
                  
               
               
                  Se, että tavarantoimittaja ottaa asetuksen N:o 1400/2002 voimaantulon jälkeen käyttöön valikoivan jakelujärjestelmän, jossa
                     yhtäältä jälleenmyyjiin ei enää kohdistu rajoituksia sen alueen osalta, jolla ne voivat myydä sopimuksessa tarkoitettuja tuotteita,
                     ja toisaalta valtuutetut korjaamot voivat rajata toimintansa ainoastaan korjaus- ja huoltopalveluihin, voi merkitä asetuksen
                     N:o 1475/95 5 artiklan 3 kohdan ensimmäisen alakohdan ensimmäisessä luetelmakohdassa tarkoitettua jakeluverkon uudelleenjärjestämistä.
                     Kansallisten tuomioistuinten ja välimiestuomioistuinten on niiden käsiteltäviksi saatettuihin riita-asioihin liittyvät konkreettiset
                     seikat ja erityisesti tavarantoimittajan tältä osin esittämä näyttö huomioon ottaen arvioitava, onko asia näin.